Big Fish: Απίθανες Ιστορίες

Big Fish: Απίθανες Ιστορίες ή Big Fish: Αληθινές Ιστορίες (πρωτότυπος τίτλος Big Fish) είναι ο τίτλος Αμερικανικής ταινίας, παραγωγής του 2003, σε σκηνοθεσία του Τιμ Μπάρτον και βασισμένη στο μυθιστόρημα Big Fish, A Story of Mythic Proportions του Ντάνιελ Γουάλας (Daniel Wallace). Το σενάριο ανήκει στον Τζον Όγκουστ (John August).

Υπόθεση 
Ο Εντ Μπλουμ (Ed Bloom) είναι ένας αθεράπευτος παραμυθάς, πωλητής στο επάγγελμα. Η επιμονή του να λέει παράξενες ιστορίες για το παρελθόν του εκνευρίζει τον ενήλικο πλέον γιο του, Γουίλ Μπλουμ (Will Bloom), ο οποίος μετά τον γάμο του διακόπτει τις σχέσεις μαζί του για τρία χρόνια. Όταν όμως διαπιστώνεται ότι ο Εντ Μπλουμ έχει καρκίνο σε προχωρημένο στάδιο, η σύζυγός του Σάντρα Μπλουμ καλεί τον Γουίλ να επιστρέψει να δει τον πατέρα του. Έτσι ο Γουίλ (Will) κάνει μια προσπάθεια να ανασυνθέσει την πραγματική ιστορία του, μέσα από αυτό που εκείνος διηγείται.

Πρόκειται για μια μαγική αλληγορική περιπλάνηση μεταξύ φαντασίας και πραγματικότητας που αναφέρεται στην ίδια τη ζωή και την ανάγκη της επιστροφής της φαντασίας και του μαγικού στη σύγχρονη ζωή.

Διανομή 
Πρωταγωνιστές
 Γιούαν ΜακΓκρέγκορ ως νεαρός Εντ Μπλουμ
 Άλμπερτ Φίνεϊ ως μεγαλύτερος Εντ Μπλουμ (πατέρας)
 Μπίλι Κράνταπ ως Γουίλ Μπλουμ (γιος)
 Τζέσικα Λανγκ ως μεγαλύτερη Σάντρα Μπλουμ (μητέρα)
 Άλισον Λόχμαν ως νεαρή Sandra Bloom (Σάντρα Μπλουμ)
 Ελένα Μπόναμ Κάρτερ ως Τζένι / Μάγισσα
 Μαριόν Κοτιγιάρ ως Ζοζεφίν (σύζυγος Γουίλ)

Άλλοι
 Destiny Hope Cyrus (Μάιλι Σάιρους) ως μικρή Ruthie.

Κυκλοφορία 
Στην Ελλάδα άρχισε να προβάλλεται στις 13 Φεβρουαρίου του 2004.

Αμερικανικές ταινίες
Ταινίες φαντασίας
Ταινίες του 2003
Ταινίες παραγωγής Columbia Pictures
Ταινίες γυρισμένες στην Αλαμπάμα
Ταινίες με μουσική σύνθεση Ντάνι Έλφμαν
Λυκάνθρωποι σε ταινίες
Ταινίες βασισμένες σε αμερικανικά μυθιστορήματα
Αμερικανικές δραματικές κωμικές ταινίες
Αμερικανικές ταινίες φαντασίας
Ταινίες σε σκηνοθεσία Τιμ Μπάρτον